Nariadenie Komisie (ES) č. 2083/2002
z 22. novembra 2002,
ktorým sa ôsmykrát mení a dopĺňa nariadenie Rady (ES) č. 881/2002, ktorým sa zavádzajú určité špecifické obmedzujúce opatrenia proti určitým osobám a subjektom v spojení s Usámom bin Ládinom, sieťou al-Káida a Talibanom a ktorým sa zrušuje nariadenie Rady (ES) č. 467/2001
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 881/2002 z 27. mája 2002, ktorým sa zavádzajú určité špecifické obmedzujúce opatrenia proti určitým osobám a subjektom v spojení s Usámom bin Ládinom, sieťou al-Káida a Talibanom a ktorým sa zrušuje nariadenie Rady (ES) č. 467/2001, ktorým sa zakazuje vývoz určitého tovaru a služieb do Afganistanu, sprísňuje zákaz letov a predlžuje zmrazenie prostriedkov a iných finančných zdrojov v súvislosti s Talibanom v Afganistane [1], naposledy zmenené a doplnené nariadením Komisie (ES) č. 1935/2002 [2], a najmä na prvú zarážku jeho článku 7 ods. 1,
keďže:
(1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie prostriedkov a ekonomických zdrojov podľa uvedeného nariadenia.
(2) 28. októbra a 21. novembra 2002 sa Výbor pre sankcie rozhodol zmeniť a doplniť zoznam osôb, skupín a subjektov, na ktoré sa vzťahuje zmrazenie prostriedkov a hospodárskych zdrojov, a preto by sa príloha I mala príslušne zmeniť a doplniť.
(3) S cieľom zabezpečiť, že opatrenia stanovené v tomto nariadení sú účinné, musí toto nariadenie nadobudnúť účinnosť ihneď,
PRIJALA TOTO NARIADENIE:
Článok 1
Príloha I k nariadeniu (ES) č. 881/2002 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 22. novembra 2002